craciuncg/RoMedQA_v1 huggingface dataset:
Care pot fi (în ordine) formațiunile anatomice parcurse de un spermatozoid de la formare și până în mediul extern?
1. uretra peniană, ampula ductului deferent, ductul ejaculator, epididimul, rețeaua testiculară, tubul seminifer
2. tubul seminifer, tubul drept, canalul eferent, ductul deferent, ductul ejaculator, uretra peniană
3. tubul drept, canalul eferent, epididimul, ductul deferent, uretra membranoasă, uretra prostatică
4. lobulul testicular, rețeaua testiculară, ductul deferent, capul epididimului, vezicula seminală, uretra
5. niciun răspuns corect
Răspuns corect: 2
Alegeți varianta falsă privind ACTH:
1. crește concentrația sanguină a glucocorticoizilor
2. crește concentrația sanguină a hormonilor sexosteroizi
3. are efecte reduse asupra secreției de mineralocorticoizi
4. hipersecreția determină diabet bronzat
5. stimulează indirect melanogeneza
Răspuns corect: 5
În timpul lunii a patra de dezvoltare fetală:
1. se pot observa structuri anexe ale pielii și structuri accesorii ale ochiului
2. capul fătului devine proporțional cu restul corpului
3. are loc osificarea intramembranoasă unde se formează puncte de osificare
4. bătăile inimii devin detectabile
5. niciun răspuns corect
Răspuns corect: 1
Pentru calea sensibilității tactile grosiere, receptorii sunt reprezentați de:
1. celulele fotoreceptoare
2. corpusculii Meissner
3. fusurile neuromusculare
4. corpusculii neurotendinoși ai lui Golgi
5. niciun răspuns corect
Răspuns corect: 2
Despre structura globului ocular este adevărat:
1. camera anterioară conține umoare apoasă secretată de coroidă
2. camera posterioară se află între iris și cristalin
3. camera posterioară conține umoare vitroasă
4. camera posterioară se află între cristalin și retină
5. niciun răspuns corect
Răspuns corect: 2
Un pacient infectat cu SARS-CoV2 are toate volumele respiratorii caracteristice reduse la 60% din valorile normale ale unui om sănătos. Știind că un om sănătos are capacitatea vitală egală cu 5,5 L, iar volumul rezidual este de două ori mai mare decât volumul curent, valoarea capacității pulmonare totale a pacientului este egală cu:
1. 3800 ml
2. 3700 ml
3. 4 L
4. 3,9 L
5. niciun răspuns corect
Răspuns corect: 4
Referitor la terminațiile dendritice ale neuronilor din ganglionul Corti sunt adevărate afirmațiile:
1. formează ramura acustică a nervului VIII
2. preiau impulsuri de la celulele ciliate stimulate de deplasarea otolitelor
3. fac sinapsă cu deutoneuronii din nucleii cohleari ventral și dorsal
4. ajung la polul apical al celulelor senzoriale auditive
5. niciun răspuns corect
Răspuns corect: 5
Un medicament împiedică transformarea angiotensinei I în angiotensină II în plămâni și va determina:
1. creșterea presiunii arteriale
2. creșterea reabsorbției apei în tubii renali
3. creșterea permeabilității membranei celulelor pentru apă în tubul colector
4. scăderea reabsorbției ionilor de sodiu în tubii contorți distali
5. niciun răspuns corect
Răspuns corect: 4
Alegeți varianta corectă:
1. axoplasma are rol important în propagarea impulsului nervos
2. axonul este o prelungire unică, lungă și mai subțire
3. de-a lungul traseului său, axonul nu emite colaterale perpendiculare pe direcția sa
4. la nivelul axolemei se găsesc mitocondrii, vezicule ale reticulului endopasmic și neurofibrile
5. butonii terminali conțin mici vezicule pline cu mediatori chimici
Răspuns corect: 5
Despre bistratul lipidic membranar este corect să afirmăm:
1. restricționează trecerea ureei
2. permite pasajul liber al glucozei
3. restricționează trecerea oxigenului
4. permite trecerea aldosteronului
5. permite pasajul ionilor
Răspuns corect: 4
Despre creșterea oaselor nu se poate face următoarea afirmație:
1. oasele bolții cutiei craniene se realizează prin osificare desmală
2. oasele bazei craniului se realizează prin osificare encondrală
3. creșterea în lungime a oaselor se face pe baza cartilajului hialin metafizar
4. cartilajele de creștere sunt înlocuite de țesut osos în jurul vârstei de 20-25 de ani
5. creșterea în grosime a oaselor lungi se realizează prin osificarea encondrală pe seama periostului
Răspuns corect: 5
Următoarea afirmație despre colesterol este adevărată:
1. este absorbit în vena mezenterică superioară
2. face parte din modelul mozaic fluid al membranei celulare
3. este precursorul unui hormon care inhibă activitatea osteoblastică
4. intervine în formarea tromboplastinei
5. este precursorul unei substanțe care stimulează excreția Na+
Răspuns corect: 2
Următorii hormoni sunt aminici:
1. hormonul ce contribuie indirect la pasajul miceliilor în chiliferul central
2. hormonul care asigură îngroșarea stratului funcțional al endometrului
3. hormonul secretat de insulele beta pancreatice
4. hormonul ce crește numărul receptorilor vasculari
5. niciun răspuns corect
Răspuns corect: 4
Este corectă afirmația:
1. la nivelul emisferelor cerebrale sunt trei șanțuri foarte adânci și patru lobi
2. la nivelul șanțului bulbopontin se află o singură pereche de nervi senzoriali
3. la nivelul cerebelului sunt două șanțuri foarte adânci și doi lobi
4. la nivelul șanțului pontopeduncular se află o singură pereche de nervi motori
5. numai la nivelul capului, nu și al gâtului, se găsesc glande care au inervație vegetativă
Răspuns corect: 2
Epifiza (glanda pineală), din punct de vedere anatomic, este situată:
1. la nivelul șeii turcești și intră în componența hipotalamusului
2. înapoia chiasmei optice și intră în componența hipotalamusului
3. între tuberculii cvadrigemeni superior și intră în componența epitalamusului
4. retrosternal și intră în componența timusului
5. între tuberculii cvadrigemeni inferiori și intră în componența epitalamusului
Răspuns corect: 3
Despre catecolamine se poate afirma că:
1. contractă splina, ficatul și fibrele striate ale mușchilor erectori ai firului de păr
2. epinefrina dilată vasele din mucoase
3. epinefrina are efecte exclusiv metabolice
4. asupra metabolismului glucidic determină hiperglicemie și anabolismul acizilor grași
1. 1, 2, 4 sunt adevărate
2. 1, 3 sunt adevărate
3. 2, 4 sunt adevărate
4. 1, 2, 3 sunt adevărate
5. toate afirmațiile sunt false
Răspuns corect: 5
Citoplasma:
1. este un sistem coloidal în care mediul de dispersie este apa
2. funcțional, are o parte structurată, hialoplasma
3. separă structurile interne ale celulei de mediul extracelular
4. este un sistem coloidal în care faza dispersată este apa
5. are o structură simplă
Răspuns corect: 1
Despre planul sagital este corectă afirmația:
1. trece prin axul longitudinal și anteroposterior
2. merge paralel cu fruntea
3. împarte corpul într-o parte superioară și alta inferioară
4. împarte corpul într-o parte ventrală și alta dorsală
5. este numit planul metameriei corpului
Răspuns corect: 1
Potențialul de membrană este menținut prin:
1. transport activ secundar
2. transport Na-dependent
3. transport activ primar
4. transport vezicular
5. difuziune facilitată
Răspuns corect: 3
Referitor la ventriculii cerebrali nu este adevărat că:
1. ventriculii laterali prezintă o porțiune care se întinde în interiorul lobului temporal
2. conțin lichid cefalorahidian
3. ventriculul III se află în planul mediosagital
4. ventriculii III și IV comunică prin intermediul foramenului interventricular
5. niciun răspuns corect
Răspuns corect: 4
Stratul germinativ al epidermului conține:
1. celule care sintetizează melanină
2. 25-30 de rânduri de celule moarte
3. cheratinocite cu aspect spinos
4. celule care conțin cheratohialin
5. niciun răspuns corect
Răspuns corect: 1
Realizați asocierile corecte: 1-dulce, 2-acru, 3-amar, 4-sărat, 5-umami, a-faringe, b-partea postero-laterală a limbii, c-partea antero-laterală a limbii, d-vârful limbii:
1. 1d, 2c, 3b, 4d, 5a
2. 1a, 2c, 3d, 4b, 5a
3. 1d, 2b, 3c, 4d, 5a
4. 1b, 2c, 3b, 4d, 5a
5. niciun răspuns corect
Răspuns corect: 1
Alegeți afirmația FALSĂ cu privire la secreția biliară:
1. bila este secretată continuu și depozitată în vezicula biliară în timpul perioadelor interdigestive
2. mecanismul umoral al evacuării bilei din vezicula biliară constă în secreția de colecistokinină
3. în lipsa sărurilor biliare, se pierd prin materii fecale 40% din lipidele ingerate
4. evacuarea bilei din vezicula biliară este stimulată de sistemul nervos simpatic
5. sărurile biliare ajută la absorbția din tractul intestinal a acizilor grași, monogliceridelor și colesterolului
Răspuns corect: 4
Fac parte din segmentele căii vestibulare:
1. ganglionul spiral Corti
2. fasciculul vestibulo-bulbar
3. nucleii cohleari din punte
4. fovea centralis
5. niciun răspuns corect
Răspuns corect: 5
Selectați enunțurile adevărate referitoare la substanțele organice din compoziția sucului gastric:
1. labfermentul, prezent la sugar, coagulează laptele, pregătindu-l pentru digestia ulterioară
2. pepsinogenul este activat de factorul intrinsec, secretat de celulele oxintice gastrice
3. zaharaza scindează zaharoza în glucoză și fructoză
4. gastrina, eliberată de celulele G ale glandelor gastrice pilorice, controlează forța contracțiilor peristaltice ale stomacului
5. lipaza gastrică secretată în formă activă își realizează acțiunea numai în prezența sărurilor biliare
Răspuns corect: 1
Scheletul trunchiului este format din următoarele oase cu excepția:
1. claviculă
2. coxal
3. coaste
4. sacru
5. stern
Răspuns corect: 1
Privitor la componente din structura tunicii interne a globului ocular, este adevărată afirmația:
1. stratul pigmentar este situat profund, alături de membrana limitantă internă
2. celulele amacrine sunt celule funcționale ale retinei
3. celulele cu bastonașe sunt mai puțin sensibile decât conurile
4. celulele fotoreceptoare sunt celule nervoase unipolare modificate
5. celulele cu conuri sunt mai numeroase decât celulele cu bastonașe
Răspuns corect: 4
Despre inhibiția externă se poate afirma:
1. este condiționată, de diferențiere
2. este determinată de stimuli din afara focarului cortical activ
3. este condiționată, de stingere
4. este condiționată, de întârziere
5. este determinată de stimuli din interiorul focarului cortical activ
Răspuns corect: 2
Despre scheletul capului este adevărat faptul că:
1. vomerul și occipitalul sunt oase pereche
2. viscerocraniul conține segmentele intermediare ale organelor de simț
3. neurocraniul conține trei oase nepereche si trei oase pereche
4. viscerocraniul conține cinci oase pereche și un os nepereche
5. viscerocraniul conține segmentele periferice ale organelor de simț
Răspuns corect: 5
Referitor la tunica medie a globului ocular, este falsă următoarea afirmație:
1. procesele ciliare secretă umoarea apoasă
2. irisul are rolul unei diafragme ce are în centru pupila, permițând reglarea cantității de lumină ce sosește la retină
3. prezintă trei segmente care, dinspre anterior spre posterior, sunt coroida, corpul ciliar și irisul
4. în alcătuirea mușchiului ciliar intră fibre musculare netede circulare inervate de parasimpatic
5. este tunica vasculară
Răspuns corect: 3
Alegeți varianta corectă:
1. inspirația și expirația au o durată egală de 2-3 secunde
2. pentru a permite pătrunderea aerului în plămâni în cursul inspirației, presiunea alveolară trebuie să fie superioară presiunii atmosferice
3. în repaus, când glota este deschisă, aerul nu circulă între plămâni și atmosferă
4. mușchii care realizează ridicarea grilajului costal sunt mușchii drepți abdominali
5. presiunea pleurală nu variază cu fazele respirației
Răspuns corect: 3
La nivelul tubului digestiv, mucusul:
1. este secretat doar de glandele pluricelulare
2. se formează în urma combinării unei lipoproteine cu apa
3. este produs de glandele Brunner din mucoasa duodenului
4. crește pH-ul chimului gastric
5. niciun răspuns corect
Răspuns corect: 4
Nodulii limfatici, spre deosebire de splină:
1. conțin sinusuri limfatice
2. sunt depozite de limfocite B și T
3. conțin celule care au fagocitat antigene
4. au rol în filtrarea sângelui și a limfei
5. niciun răspuns corect
Răspuns corect: 1
Afirmația falsă referitoare la sistemul nervos este următoarea:
1. originea aparentă a nervului trohlear se află pe fața posterioară a trunchiului cerebral, în spațiul dintre picioarele pedunculilor cerebrali
2. tractul reprezintă un grup de fibre nervoase ce leagă părți ale SNC
3. stimularea parasimpatică nu afectează forța de contracție a cordului
4. medulosuprarenalele nu prezintă inervație parasimpatică, iar reglarea lor se realizează prin creșterea sau scăderea ratei de stimulare simpatică
5. girii orbitali se află lateral de șanțul olfactiv
Răspuns corect: 1
Despre coloana vertebrală este adevărată următoarea afirmație:
1. are un număr de vertebre cervicale egal cu numărul nervilor spinali cervicali
2. este legată de stern prin 12 perechi de coaste
3. prima vertebră se numește axis
4. prezintă două lordoze în plan frontal
5. niciuna de mai sus
Răspuns corect: 5
Unul dintre următoarele organe nu secretă hormoni:
1. rinichi
2. ficat
3. stomac
4. placentă
5. duoden
Răspuns corect: 2
Despre anemii se poate afirma că:
1. anemia aplastică este datorată unui defect genetic
2. anemia pernicioasă apare atunci când nu se pot produce globule roșii
3. talasemia nu poate fi moștenită
4. în anemia feriprivă organismul nu poate sintetiza hemoglobina
5. niciun răspuns corect
Răspuns corect: 4
Alegeți varianta CORECTĂ privind aria Broca:
1. realizează planificarea vorbirii
2. este răspunzătoare de activitatea senzorială legată de vorbire
3. este o regiune a lobului parietal
4. are legături nervoase cu ariile responsabile pentru simțul mirosului
5. este răspunzătoare de senzații, sentimente, emoții
Răspuns corect: 1
Sunt efecte ale hormonului luteinizant, cu excepția:
1. stimulează celulele interstițiale Leydig
2. dezvoltarea tubilor seminiferi
3. stimulează secreția corpului galben
4. stimularea secreției de androgeni testiculari
5. determină ovulația
Răspuns corect: 2
Referitor la cavitatea abdomino-pelvină, următoarele afirmații sunt false:
1. conține organe din minim 3 sisteme de organe diferite
2. toate organele sunt acoperite de peritoneu doar pe fața ventrală
3. delimitarea acesteia în 4 cadrane este utilizată în practica clinică
4. este divizată suplimentar în 9 regiuni distincte
5. niciun răspuns corect
Răspuns corect: 2
Alegeți asocierile corecte:
1. ligamentul falciform - regiunea epigastrică
2. colonul ascendent - flancul stâng
3. ovar - hipogastru
4. apendicele vermiform - regiunea iliacă stângă
5. niciun răspuns corect
Răspuns corect: 1
Varianta corectă este:
1. reglarea secreției de testosteron se face prin mecanism de feed-back pozitiv, sub influența LH hipofizar
2. celulele interstițiale Leydig secretă testosteron
3. testosteronul este un puternic catabolizant proteic
4. hipersecreția de testosteron determină infantilism genital
5. testosteronul este un hormon cu structură lipo-proteică
Răspuns corect: 2
Următoarele afirmații sunt adevărate:
1. glanda tubulară simplă prezintă canal excretor
2. falanga mijlocie prezintă cartilaj hialin atât la extremitatea proximală, cât și distală
3. glanda tubulară compusă o întâlnim în componența pancreasului
4. simfiza pubiană este alcătuită din țesut conjunctiv dens
5. niciun răspuns corect
Răspuns corect: 2
Un chilomicron absorbit la nivel ileal pătrunde în ficat (pe cea mai scurtă cale) prin:
1. artera hepatică
2. chiliferul central
3. vena hepatică
4. canalul toracic
5. vena portă
Răspuns corect: 1
Despre secreția biliară este corect să afirmăm:
1. se poate sintetiza și în celulele ductale
2. este o secreție continuă sub acțiunea colecistokininei
3. intervine în absorbția și digestia glicerolului
4. acizii biliari împreună cu aminoacizii și Na+ formează pigmenții biliari
5. niciun răspuns corect
Răspuns corect: 1
Despre fibra vegetativă simpatică preganglionară nu se poate face următoarea afirmație:
1. formează nervii splanhnici
2. intră în alcătuirea nervilor cranieni III, VII, IX, X
3. formează ramura comunicantă albă
4. poate fi lungă sau scurtă
5. părăsește măduva spinării prin rădăcina anterioară a nervilor spinali
Răspuns corect: 2
Alegeți varianta CORECTĂ privind rolurile sinusurilor:
1. filtrează aerul
2. adăpostesc corzile vocale
3. încălzesc și umidifică aerul
4. reprezintă o cale de trecere a aerului
5. servesc drept camere de rezonanță
Răspuns corect: 5
Alegeți afirmațiile corecte cu privire la informațiile următorului buletin de analiză:
Leucocite- 12.000/mmc, hemoglobina- 10 g/dl, TR-100.000/mmc
1. anemie, leucocite normale, trombocite scăzute
2. hemoglobina scăzută, trombocite scăzute, leucocite normale
3. anemie, leucocite crescute, trombocite scăzute
4. hemoglobina scăzută, trombocite crescute, leucocite normale
5. hemoglobina scăzută, leucocite normale, trombocite normale
Răspuns corect: 3
Despre CO2 este adevărat că:
1. are un gradient de difuziune de 10 ori mai mare decât al O2
2. difuzează de 25 de ori mai repede decât O2 dinspre sângele din capilarele pulmonare spre alveole
3. se transportă prin sânge sub formă de bicarbonat în procent de 5%
4. este rezultatul glicolizei
5. niciun răspuns corect
Răspuns corect: 5
Selectați enunțurile false:
1. stimulii luminoși produc o scădere a secreției de melatonină
2. insulina este singurul hormon hipoglicemiant
3. reflexul pupilar fotomotor are centrii în mezencefal
4. mezencefalul se găsește între bulb și punte
5. celulele cu conuri și bastonașe reprezintă un tip de celule nervoase modificate
Răspuns corect: 4
Alegeți varianta corectă:
1. rolul funcțional al glucidelor constă în faptul că acestea intră în alcătuirea membranelor celulare și a unor enzime
2. glicogenul hepatic este mobilizat prioritar în condiții de efort fizic moderat
3. degradarea unui gram de glucoză prin glicoliză generează 3000 Kcal
4. adrenalina stimulează gluconeogeneza
5. cortizolul stimulează glicogenoliza
Răspuns corect: 2
La nivel pulmonar, fluxul oxigenului spre globulele roșii se face:
1. prin transport primar activ
2. folosind gradientul concentrației de CO
3. prin difuziune
4. prin transport secundar activ
5. folosind gradientul concentrației de CO2
Răspuns corect: 3
Câți atomi de oxigen poate lega maxim o moleculă de hemoglobină:
1. 2
2. 1
3. 3
4. 4
5. niciun răspuns
Răspuns corect: 5
Prostata nu se găsește:
1. inferior de veziculele seminale
2. posterior de simfiza pubiană
3. inferior de epididim
4. superior de glandele bulbo-uretrale
5. inferior de vezica urinară
Răspuns corect: 3
Care dintre afirmațiile privind sistemul vascular venos este falsă:
1. vena portă aduce sânge la ficat, iar venele hepatice pleacă de la ficat, vărsându-se în vena cavă inferioară
2. sângele venos al pericardului este drenat de vena cavă inferioară
3. venele brahiocefalice se formează fiecare prin unirea unei vene jugulare interne cu o venă subclaviculară
4. sistemul azygos drenează sângele de la diafragm
5. vena portă se formează prin unirea venelor mezenterice superioară și inferioară și a celei splenice
Răspuns corect: 2
Selectați afirmația corectă referitoare la absorbția glucidelor:
1. monozaharidele sunt transportate prin membrana bazo-laterală a enterocitelor
2. fructoza și galactoza se absorb printr-un sistem de transport activ, comun, Na-dependent
3. din interstițiul intestinal monozaharidele trec în chiliferul central
4. glucoza și galactoza se absorb prin difuziune facilitată
5. fructoza se absoarbe prin difuziune simplă
Răspuns corect: 1
La examinarea cu microscopul optic a unei secțiuni din diafiza unui femur de copil se observă:
1. periostul care învelește la suprafață diafiza
2. lamele interstițiale în jurul canalelor perforante
3. lacune în care se află osteoblaste
4. trabecule osoase cu spații ce conțin măduvă galbenă
5. niciun răspuns corect
Răspuns corect: 1
Alegeți varianta corectă:
1. în organism, mecanismele de reglare se realizează numai prin bucle de feed-back medular
2. prin intermediul mediatorilor chimici, sistemul endocrin realizează homeostazia
3. prin homeostazie sunt menținute, între anumite limite, unele valori ale mediului intern
4. în condiții patologice (disfuncții temporare sau permanente) homeostazia nu se poate realiza prin mijloace extracorporeale
5. sistemul nervos participă la realizarea homeostaziei prin integrarea statică a organismului la condițiile în permanentă schimbare a mediului intern
Răspuns corect: 3
Următoarele asocieri sunt corecte, cu excepția:
1. sinartroză - simfiza pubiană
2. diartroză - articulația genunchiului
3. sindesmoză - osul coxal al adultului
4. amfiartroză - articulația dintre vertebrele T2 și T3
5. niciun răspuns corect
Răspuns corect: 3
Menționați care dintre organele tubului digestiv prezintă trei straturi în componența tunicii musculare:
1. intestinul gros
2. rectul
3. esofagul
4. intestinul subțire
5. stomacul
Răspuns corect: 5
Alegeți varianta CORECTĂ:
1. secreția ionilor de H+ își are sediul principal în tubul contort proximal, dar și în restul nefronului și se realizează pasiv
2. reabsorbția tubulară a Na+ și Cl- se realizează exclusiv în gradient electrochimic
3. suma forțelor care se opun filtrării glomerulare are o valoare de 50 cm Hg
4. în prezența ADH-ului se elimină în 24 de ore, prin urină, o cantitate de apă de 20-25 L
5. în insuficiența renală acută există posibilitatea recuperării aproape complete a funcției renale
Răspuns corect: 5
Poate fi consecință a hipofuncției tiroidiene:
1. hiperglicemia
2. senzația de frig
3. creșterea metabolismului bazal
4. hipercalcemia
5. exoftalmia
Răspuns corect: 2
Despre ventilația pulmonară nu se poate face următoarea afirmație:
1. din punct de vedere funcțional este o parte componentă a respirației
2. se realizează din variații ale volumului plămânilor, urmate de cele ale cutiei toracice
3. reprezintă circulația alternativă a aerului între exterior și plămâni
4. solidaritatea dintre mișcările plămânilor și ale cutiei toracice este determinată de existența pleurelor
5. mișcările inspiratorii și expiratorii sunt ciclice, de sens opus
Răspuns corect: 2
În cazul adaptării receptorilor vizuali la lumină se poate petrece una dintre următoarele acțiuni:
1. în cursul adaptării vitamina A scade
2. crește cantitatea de opsină în conuri și bastonașe
3. crește cantitatea de pigment în bastonașe
4. în cursul adaptării retinenul crește permanent
5. crește cantitatea de pigment în conuri
Răspuns corect: 2
Alegeți afirmația corectă despre nucleii regiunii mediane a hipotalamusului:
1. conțin neuroni secretori ai căror axoni formează tractul hipotalamo-hipofizar
2. axonii lor ajung în lobul intermediar hipofizar
3. conțin neuroni care secretă vasopresina
4. secretă hormoni care influențează secreția de LH
5. secretă prolactină cu rol în excreția lactată
Răspuns corect: 4
Nu se formează prin osificare encondrală:
1. clavicula
2. oasele bazei craniului
3. tibia
4. oasele tarsiene
5. ulna
Răspuns corect: 1
Alegeți afirmația corectă dintre următoarele enunțuri:
1. presiunea parțială a CO2 din vena splenică este de 40 mmHg
2. presiunea parțială a CO2 din artera iliacă internă este de 46 mmHg
3. presiunea parțială a CO2 din vena brahiocefalică stângă este de 46 mmHg
4. presiunea parțială a O2 din arterele bronșice este de 0 mmHg
5. presiunea parțială a O2 din venula pulmonară este de 40 mmHg
Răspuns corect: 3
Referitor la structura nodulilor limfatici este adevărat că:
1. la nivelul lobulilor fibrele de reticulină susțin limfocitele B
2. limfa bogată în lipide are un aspect lăptos
3. extensiile capsulei împart nodulii limfatici în corticală și medulară
4. limfocitele sunt dispuse dens în porțiunea externă a nodulului limfatic, denumit capsulă
5. niciun răspuns corect
Răspuns corect: 1
Celulele gliale cu forma stelată au următoarele caracteristici din punct de vedere funcțional:
1. formează în întregime bariera hematocefalică
2. ajută la izolarea țesutului nervos lezat
3. formează teaca de mielină
4. au prelungiri citoplasmatice alungite
5. niciun răspuns corect
Răspuns corect: 2
Următoarele afirmații despre activitatea motorie a intestinului subțire sunt adevărate, cu o excepție:
1. undele peristaltice se deplasează mai lent în intestinul proximal și mai rapid în intestinul terminal
2. undele peristaltice se deplasează cu o viteză de 0,5-2 cm/secundă
3. mișcările intestinului subțire sunt contracții segmentare și contracții propulsive
4. contracțiile de amestec fragmentează chimul de 8-12 ori pe minut
5. undele peristaltice apar în orice parte a intestinului subțire
Răspuns corect: 1